Tabor Ašraf (pisna izjava) 
Predsednik
Pisno izjavo št. 0075/2010, ki so jo predložili Alejo Vidal-Quadras, Stephen Hughes, Kristiina Ojuland, Søren Bo Søndergaard in Struan Stevenson o taboru Ašraf, je podpisala velika večina poslancev Parlamenta.
Zato bo v skladu s členom 123 Poslovnika posredovana naslovnikom in objavljena skupaj z imeni podpisnikov v besedilih, sprejetih za to delno zasedanje.
Struan Stevenson
Gospod predsednik, tudi sam bi se želel zahvaliti vsem poslankam in poslancem, ki so podpisali pisno deklaracijo št. 75 o taboru Ašraf. S tem pošiljamo zelo močno sporočilo iraškim oblastem, da prekinejo z nehumanim obleganjem 3.400 nedolžnih ljudi v taboru Ašraf, ki ga izvajajo v zadnjih mesecih. Resnično sem hvaležen, da je več kot polovica poslancev Parlamenta podpisala to deklaracijo. V podpisovanje je bila dana šele pred mesecem dni, zato je to za nas zelo hitra zmaga. Res najlepša hvala.
(Aplavz)
